# data[].attributes.body
I almindeligt sprog opfattes en nyhed som en beretning om en begivenhed, som man ikke har hørt om endnu.
Der er tre forudsætninger for, at man kan tale om en nyhed

1.  at der foreligger en begivenhed.

2. at der er en kanal, som nyheden kan formidles igennem.

3. at der er en modtager, der endnu ikke har hørt om begivenheden.

# data[].attributes.headline
Referencer til elitenationer eller personer

# data[].attributes.subject
Referencer til elitenationer eller personer

# data[].attributes.body
TV2
(https://nyheder.tv2.dk/udland/2023-03-06-trump-taget-i-stribe-af-usandheder-i-dundertale-men-mange-aeder-det-raat-siger)

"Det beviste USA's tidligere præsident i weekenden, hvor han talte ved den republikanske partikonference CPAC natten til søndag."

Her nævnte de som noget af det første at hun var USA's tidligere præsident. De fleste ved dog godt hvem han er. De bruger det at han er en tidligere præsident, og en ret kontroversielt en, til at få modtageren til at blive fangen af den her nyhed. Fordi han var så kontroversiel før det, at modtageren gerne ville finde ud, hvad han nu har gjort/sagt.

# data[].attributes.attachment_link.readable_text
I brede dele af det republikanske parti er man begyndt at lede efter et mere fremtidssikkert bud på en præsidentkandidat.
Donald Trump er ikke færdig med at tale i overskrifter og med store bogstaver.

Det beviste USA's tidligere præsident i weekenden, hvor han talte ved den republikanske partikonference CPAC natten til søndag.

Den 76-årige republikaner forsikrede sine partifæller om, at han dels kunne afslutte krigen i Ukraine i et snuptag, dels at Vladimir Putin havde så stor respekt for ham, at det var med til at stoppe færdiggørelsen af Nord Stream 2-gasledningen.

Og det var bare et par af de påstande, ekspræsident havde i ærmet under sin to timer lange tale.

Faktatjek

Det amerikanske medie CNN har efterfølgende faktatjekket en del af Donald Trumps udsagn.

Trump fremhævede, at han var den præsident i USA's historie, som havde skabt flest job nogensinde.

Fakta er dog, at Trumps USA i den fire år lange regeringsperiode fra 2017 til 2021 mistede 2,7 millioner job. I det regnestykke spiller covid-19 en stor rolle, men selv inden pandemien lå Trump midt i feltet, hvad angår jobskabelse i præsidentperioden.

Den saboterede Nord Stream 2-gasledning fik også ord med på vejen.

- Jeg kom godt ud af det med Putin, selv om det var mig, som satte en stopper for hans rørledning, sagde Donald Trump.

Sandheden er dog, at Trump nok forsøgte at bremse byggeriet af Nord Stream 2, blandt andet ved at indføre sanktioner mod de firmaer, som var underleverandører til det russiske energiselskab Gazprom.

Men Trump fortalte ikke, at ledningen blev klar til drift, og at det var Tyskland og kansler Olaf Scholz, som få dage før Ruslands invasion af Ukraine bremsede godkendelsen.

Byggede mange hundrede kilometer mur

Inden valget i 2017 gik Trump til valg på at ville bygge en mur for at stoppe illegal immigration fra Mexico.

- Som I ved, byggede jeg som lovet mange hundrede kilometer mur, og jeg byggede endda meget mere mur end det, lød det fra talerstolen.

Ifølge CNN, som citerer den amerikanske told- og grænsekontrol, manglede der dog stadig lidt mere end 400 kilometer mur i forhold til det planlagte.

Donald Trump kom tematisk vidt omkring. Også til borgerurolighederne i Minneapolis som følge af politidrabet på George Floyd.

- Vi reddede Minneapolis, selv om det ikke var op til os, men til den lokale guvernør (demokraten Tim Walz, red.), som hellere ville lade byen ødelægge, påstod Trump.

Men CBS rapporterede under urolighederne i Minneapolis, at Tim Walz kom Trump i forkøbet med at aktivere den amerikanske nationalgarde.

Mangler udfordrere

Ifølge TV 2s USA-korrespondent Jesper Steinmetz formår den tidligere præsident dog stadig at tryllebinde sine kernevælgere. Men blandt dele af det republikanske parti spejder man efter en yngre kandidat med mere troværdighed og fremtiden for sig.

Republikanerne vader dog ikke i udfordrere til Donald Trump.

I weekenden sprang Larry Hogan, en af de mest hårdhudede Trump-kritikere, fra som potentiel kandidat.

Billedet lige nu er, at kun den tidligere FN-ambassadør Nikki Haley, entreprenøren Vivek Ramaswamy og Michigan-finansmogulen Perry Johnson er reelle udfordrere.

Flere prominente republikanere har dog luftet ideen om at stille op.

Det gælder Ron DeSantis, der er guvernør i Florida, Trumps tidligere vicepræsident Mike Pence, Trumps tidligere nationale sikkerhedsrådgiver John Bolton og Trumps tidligere udenrigsminister Mike Pompeo.

Det næste præsidentvalg i USA afholdes 5. november 2024, men Nikki Haley går allerede nu i gang med at føre valgkamp i stater som New Hampshire og South Carolina, skriver New York Times.

# data[].attributes.attachment_link.title
Trump taget i stribe af usandheder i dundertale - men mange æder det råt, siger korrespondent

# data[].attributes.attachment_link.description
I brede dele af det republikanske parti er man begyndt at lede efter et mere fremtidssikkert bud på en præsidentkandidat. Donald Trump er ikke færdig med at tale i overskrifter og med store bogstaver. Det beviste USA's tidligere præsident i weekenden, hvor han talte ved den republikanske partikonference CPAC natten til søndag.

# data[].attributes.body
Kontinuitet:
(https://nyheder.tv2.dk/udland/2023-03-06-russisk-militaer-deler-billeder-af-apokalypsen-i-totaloedelagt-by)

"Marjinka var engang en levende by, men er nu pulveriseret. Og ødelæggelserne fortsætter ufortrødent i Donetsk-forstaden."

Der står "Og ødelæggelserne fortsætter (...)". Krigen i ukraine er ikke længere nogen nyhed, eftersom den har stået på i over et år, men nyhederne bliver ved med at tage nye vinkler og nye historier med fra krigen, for at det stadig er spændene for modtageren.

# data[].attributes.attachment_link.title
Russisk militær deler billeder af “apokalypsen” i totalødelagt by

# data[].attributes.attachment_link.description
Marjinka var engang en levende by, men er nu pulveriseret. Og ødelæggelserne fortsætter ufortrødent i Donetsk-forstaden.

# data[].attributes.body
Seneste nyt om krigen i Ukraine

"Russerne ødelægger eneste asfalterede vej til Bakhmut, viser efterretninger"

https://nyheder.tv2.dk/live/2023-03-07-seneste-nyt-om-krigen-i-ukraine

# data[].attributes.attachment_link.readable_text
En voldsom video på 12 sekunder florerer på sociale medier og viser ifølge flere iagttagere russiske styrker henrette en tilfangetaget ukrainsk soldat, efter han råber "slava Ukraine" - groft oversat til "længe leve Ukraine".

Vidoens autencitet er ikke blevet bekræftet, men nu reagerer præsident Zelenskyj.

- Vi skal i fællesskab svare på hans udråb: længe leve helten, længe leve heltene. Længe leve Ukraine. Vi vil finde morderne, siger han.

Videoen viser manden stå og ryge en cigaret i et skovområde, da det ligner, han bliver ramt af skud og falder til jorden. En stemme kan efterfølgende høres sige "dø, kælling" på russisk, skriver Ritzau.

Ukraine påbegyndte mandag en efterforskning af sagen, der ifølge landets statsanklager Andriy Kostin er tegn på Ruslands systematiske tilsidesættelse af international lov.

Anton Gerashchenko, der er rådgiver hos Ukraines indenrigsministerirum, deler et screenshot fra videoen og skriver blandt andet, at det er "ekstremt hårdt" at se videoen.

# data[].attributes.attachment_link.title
Zelenskyj reagerer på voldsom video i omløb

# data[].attributes.attachment_link.description
En voldsom video på 12 sekunder florerer på sociale medier og viser ifølge flere iagttagere russiske styrker henrette en tilfangetaget ukrainsk soldat, efter han råber "slava Ukraine" - groft oversat til "længe leve Ukraine". Vidoens autencitet er ikke blevet bekræftet, men nu reagerer præsident Zelenskyj.

# data[].attributes.body
Russerne ødelægger eneste asfalterede vej til Bakhmut, viser efterretninger

"En 17-årig dreng og en 18-årig mand er afgået ved døden, efter at de mandag aften blev stukket med kniv på Skjeberg Alle i Taastrup.

Det oplyser vagtchef ved Københavns Vestegns Politi Morten Steen tidligt tirsdag morgen."

https://nyheder.tv2.dk/krimi/2023-03-07-to-unge-maend-er-dode-efter-knivstikkeri-i-taastrup-politi-efterlyser-vidner

# data[].attributes.attachment_link.readable_text
En 17-årig dreng og en 18-årig mand er afgået ved døden, efter at de blev stukket med kniv mandag aften.
En 17-årig dreng og en 18-årig mand er afgået ved døden, efter at de mandag aften blev stukket med kniv på Skjeberg Alle i Taastrup.

Det oplyser vagtchef ved Københavns Vestegns Politi Morten Steen tidligt tirsdag morgen.

De pårørende er underrettet.

Politiet modtog anmeldelsen klokken 22.57 mandag, hvilket udløste en større udrykning til stedet. Og her viste det sig, at tre unge mænd var ramt af knivstik.

Alt tyder på intern hændelse, siger politi

Den ene af de to, der er afgået ved døden, døde på stedet, mens den anden døde på hospitalet.

Vagtchefen kan ikke kommentere på, om der er nogen, der er anholdt i sagen.

- Efterforskningen er stadig i et indledende stadie, så vi kan ikke lægge os fast på et motiv endnu. Men alt tyder på, at der er tale om en intern hændelse, siger Morten Steen.

En 17-årig knivstukket er udenfor livsfare

Ud over de to, der er afgået ved døden, blev en anden 17-årig dreng stukket med kniv. Han er uden for livsfare.

Vagtchefen kan ikke kommentere på, om der er nogen, der er anholdt i sagen, og han vil overfor TV 2 tirsdag morgen ikke oplyse yderligere om drabene. Men politiet er tidligt tirsdag fortsat massivt til stede i området.

- Vi kommer til at være der et stykke tid endnu, siger Morten Steen kort før klokken 05 tirsdag.

Var du i området før og efter 22.57?

Politiet efterlyser nu vidnerøger vidner, der har set noget mistænkeligt før, under eller efter knivstikkene lidt før klokken 23.

- Vi hører også meget gerne, hvis nogen har set de tre unge mænd forudgående - og eventuelt andre - i området ved Skejberg Alle og City 2 mandag aften, oplyser vicepolitiinspektør Charlotte Skovby i en pressemeddelelse.

Der vil i løbet af formiddagen komme en mobil politistation til området.

# data[].attributes.attachment_link.title
To unge mænd er døde efter knivstikkeri i Taastrup - politi efterlyser vidner

# data[].attributes.attachment_link.description
En 17-årig dreng og en 18-årig mand er afgået ved døden, efter at de blev stukket med kniv mandag aften. En 17-årig dreng og en 18-årig mand er afgået ved døden, efter at de mandag aften blev stukket med kniv på Skjeberg Alle i Taastrup.

# data[].attributes.body
Et eksempel på væsentlighed. TV2 (https://nyheder.tv2.dk/business/2023-03-06-saerligt-fradrag-giver-boligejere-mere-tilbage-i-skat-i-aar)

"Men tusindvis af danske boligejere står til at få lidt tilbage, når Skattestyrelsen åbner for årsopgørelsen. Det sker formentlig i slutningen af ugen."

Væsentligheden kommer til udtryk gennem det at TV2 har skrevet: "Tusinde vis af danskere".
Skat er noget noget der påvirker alle danskere over 18 år. Så det at der er mange der får noget tilbage har betydning for de fleste voksne danskere.

# data[].attributes.attachment_link.readable_text
I kroner og øre bliver fradraget formentlig endnu større i år. Så det smarteste er at rette sin forskudsopgørelse, anbefaler privatøkonom.
Det er blevet markant dyrere at skylde penge i banken de seneste måneder.

Men tusindvis af danske boligejere står til at få lidt tilbage, når Skattestyrelsen åbner for årsopgørelsen. Det sker formentlig i slutningen af ugen.

Renteudgifter, som groft sagt er prisen for at låne penge, kan nemlig trækkes fra i skat. Så når renterne skyder i vejret - hvilket de har gjort det seneste halve år - vokser fradraget også i kroner og øre.

Ifølge en beregning fra Danske Bank skal danskerne samlet set have 1,5 milliarder kroner mere tilbage i skat for renteudgifter til boliglån i år, end de fik sidste år.

Men hvor meget man hver især får tilbage, kommer helt an på, hvilket lån man har.

- Det kan jo for eksempel være dem, der har omlagt et lån, eller hvis variable rente er steget. Det kan også være dem, der har et flexlån, der udløb i slutningen af sidste år, siger chefanalytiker og privatøkonom i Danske Bank Louise Aggerstrøm.

Du kan få fradrag for dine renter, hvis du for eksempel har et boliglån, realkreditlån eller banklån. Men fradraget afhænger af, hvor mange renteudgifter du har.

Bidrag på realkreditlån er også fradragsberettiget - altså tæller de også med i beregningen.

Hvis du har samlede renteudgifter under 50.000 kroner som enlig eller under 100.000 kroner sammen med din ægtefælle, vil der være et fast fradrag på 33,6 procent.

Har du renteudgifter højere end 50.000 kroner som enlig eller 100.000 kroner sammen med din ægtefælle, så er fradraget 25,6 procent.

- Der er nærmest et uendelig antal mulige kombinationer

Mange danskere har i løbet af sidste år omlagt deres lån fra én rente til en anden, og ofte er deres restgæld, som en del af aftalen, blevet nedbragt.

Men der er stor forskel på, hvilke renter lånene er blevet omlagt til og fra.

Derfor er der ifølge boligøkonom og chefanalytiker hos Nordea Lise Nytoft Bergmann også meget individuelt, hvor mange penge de danske boligejere skal have tilbage i skat fra renteudgifterne.

- Der er nærmest et uendelig antal mulige kombinationer for, hvordan boligejerne har ændret deres privatøkonomi, siger hun til TV 2.

Alligevel har hun regnet på, hvor meget man får tilbage i skat, for hver måned man har betalt en given renteudgift for sit lån. Tallet er opgjort per million kroner, man har skyldt væk.

Ret din forskudsopgørelse til

Ifølge Louise Aggerstrøm er det værd at huske, at renterne kun for alvor begyndte at stige i anden halvdel af sidste år.

Årsopgørelsen er en oversigt over din skat for sidste år. Den kigger bagud og viser, hvad du har haft af indkomst og fradrag og betalt i skat.

Årsopgørelsen kommer hvert år i marts, hvor du kan se, om du skal have penge tilbage eller har betalt for lidt i skat sidste år.

Skattestyrelsen danner din årsopgørelsen ud fra de oplysninger, de har om dine indtægter, fradrag, banklån og andre forhold, som for eksempel om du har ejerbolig.

Skattestyrelsen modtager cirka 92 procent af alle deres oplysninger fra såkaldte tredjeparter. I praksis er det kun cirka otte procent du selv skal indberette.

Derfor skal danskerne med al mulig sandsynlighed også have markant mere i rentefradrag i løbet af i år.

Selv hvis renterne hverken går op eller ned resten af 2023, vil de 1,5 milliarder blive til knap 5 milliarder, inden årsopgørelsen åbnes i 2024.

Louise Aggerstrøm anbefaler dog klart, at man sørger for at sprede fradraget ud over året ved at rette sin forskudsopgørelse, så snart ens renteudgifter ændrer sig.

På den måde betaler man nemlig mindre i skat hver måned i stedet for først at blive godtgjort om et år.

- Hvis du er lidt presset over ekstra høje renteudgifter, kunne det godt være smart at lette lidt af presset med det samme, siger Louise Aggerstrøm.

# data[].attributes.attachment_link.title
Særligt fradrag giver boligejere mere tilbage i skat i år

# data[].attributes.attachment_link.description
I kroner og øre bliver fradraget formentlig endnu større i år. Så det smarteste er at rette sin forskudsopgørelse, anbefaler privatøkonom. Det er blevet markant dyrere at skylde penge i banken de seneste måneder. Men tusindvis af danske boligejere står til at få lidt tilbage, når Skattestyrelsen åbner for årsopgørelsen.

# data[].attributes.body
Snestorm over Danmark

"Venstre spor på Vestmotorvejen mod Køge er spærret af en strandet bil et par kilometer før 36 Ringsted N, oplyser DR Trafik."

https://vejr.tv2.dk/live/2023-03-06-snestorm-over-danmark

# data[].attributes.attachment_link.readable_text
Det kraftige blæsevejr er nu for alvor ved at gå i land.

I Blåvandshuk blev der klokken 07.30 registreret et vindstød på 25,7 meter i sekundet, hvilket svarer til storm.

Allerede tidligere på morgenen har der dog været et par stormstød ved Hirtshals.

Som forventet er det Nordjylland, der er hårdest ramt af dagens snefald.

Her er der allerede faldet en del sne rundt omkring, mens der er mere på vej. Videoen her er fra motorvejen ved Hjørring, hvor man kan fornemme det intense snevejr.

Det giver udfordringer til trafikken i form af is- og sneglatte veje.

Vejdirektoratets vagthavende Jakob Riis-Petersen oplyser til TV 2, at trafikken tirsdag morgen er forskånet for større uheld.

- Der er sket et par enkelte små uheld, men det er ikke værre end på en almindelig hverdag uden sne og blæst.

Han opfordrer alligevel til at tage af sted i god tid, holde en lavere fart og en god afstand.

Der er nu uheld på Sydmotorvejen i nordgående retning efter 36 Bregentved. Det venstre spor er spærret og pas på opbremsninger og kø, oplyser DR Trafik.

På Storebæltsbroen er kørsel med vindfølsomme køretøjer nu forbud. Forbuddet forventes ophævet klokken 09.30, oplyser Sund og Bælt på Twitter.

Flere steder i Nordjylland er det blevet til en del sne, men der er mere på vej.

I denne prognose kan der lokalt komme mellem 10 og 20 centimeter i det nordligste Jylland resten af tirsdagen. Men mange steder er der udsigt til spredte snebyger, der godt kan være kraftige.

Du kan få et overblik over dagens vejr her.

På Langelandsbroen er vinden nu så kraftig, at lette og vindfølsomme køretøjer frarådes at køre over broen.

Det er forventningen, at vinden vil aftage tidligst ud på eftermiddagen, oplyser Vejdirektoratet.

Opdateret klokken 07.33: Alle spor er igen farbare.
Der er nu et uheld på Vestmotorvejen i retning mod Fyn lige før 37 Sorø. Politi og redning er på stedet, og det venstre spor er spærret. Der er begyndende kø på stedet, oplyser DR Trafik på Twitter.

TV 2 har her samlet et overblik over de konsekvenser, som dagens vejr har for trafikken. Overblikket vil løbende blive opdateret.

Myldretrafikken er så småt ved at sætte ind, og i den forbindelse er der flere politikredse, der opfordrer til at køre forsigtigt på grund af glatte veje.

Godmorgen:)

Det er glat derude i dag!

Hvis du skal ud i dag og tager bilen, så husk at køre i god tid og tilpas hastigheden efter forholdene. På den måde kommer du godt frem og sikkert hjem igen!

Pas på dig selv og dine medtrafikanter. /Vagtchefen
- Nordsjællands Politi (@NSJPoliti) March 7, 2023

På den nordjyske motorvej omkring Aalborg har lastbiler ikke kunnet komme op ad nogle bakker på grund af vejret, oplyser den vagthavende ved Vejdirektoratet til TV 2 NORD.

Kør forsigtig, lyder opfordringen også derfra.

På Øresundsbroen er forventningen, at blæsten vil være kraftigst mellem klokken 13 og 16. Indtil videre ser den dog ikke ud til at blive så kraftig, at broen kommer til at lukke, står der på hjemmesiden.

- Men det kan ændre sig. Vi anbefaler, at trafikanter tjekker vejrudsigten løbende og køre hjemmefra i god tid.

Særligt Nordjylland har i aften- og nattetimerne fået en del sne. Videoen her er fra Frederikshavn, hvor man virkelig fornemmer, hvordan sneen vælter ned samtidig med, at det blæser kraftigt.

Videoen er indsendt af Thomas Kiis.

DSB oplyser på sin hjemmeside, at alle, der i dag skal med tog, med fordel kan tjekke rejseplanen. Der er nemlig allerede aflysninger i togtrafikken.

Blandt andet er Intercitylyn-togene, der normalt kører mellem Københavns Lufthavn og Aalborg Lufthavn aflyst mellem Aarhus H og Aalborg Lufthavn frem til klokken 12.

Scandlines har på grund af varsling om storm aflyst en række afgange på overfarten Gedser-Rostock. Færgerne fra Rødby og Puttgarden sejler efter planen. Det skriver TV 2 ØST.

Fra Gedser er afgangene klokken 11.15, 13.30 og 15.45 aflyst. Afgangen klokken 9 afgør muligvis lidt tidligere, oplyser Scandlines.

Fra Rostock er afgangene klokken 9, 11.15 og 13.30 aflyst.

Fra Gedser forventes den vanlige sejlplan at blive genoptaget klokken 18 og fra Rostock klokken 15.45.

Også på Midt- og Vestsjælland er der lige nu fredeligt på vejene, og der er kun registreret et enkelt færdselsuheld indtil videre, oplyser vagtchef Henrik Olesen til TV 2 ØST. Men der ligger sne, så opfordringen lyder:

- Kør afsted i god tid, sæt farten ned, hold afstand, tænd baglygterne og vis hensyn. Hold fast i de gode vaner, når der er sne- og fedtede veje.

Fra Midt- og Nordjylland er meldingen fra politiet lige nu, at bilisterne kører langsomt, og at "der er dejligt fredeligt." Det fortæller vagtchef Jan Nørrum til TV MIDTVEST.

Indtil videre har snevejret kun givet få uheld, herunder en rutebus, der omkring midnat endte i grøften ved Thisted uden personer kom alvorligt til skade.

TV 2 har reportere ude i hele landet, og fra Hjørring fortæller meteorolog Jens Ringgård Christiansen, at der på fem timer indtil klokken 04 er faldet 22 centimeter sne. Og sneen er nu begyndt at dale igen.

Ved middagstid intensiverer vejrsituationen med mere sne og tiltagende vind. Samtidig vil temperaturen, der lige nu ligger omkring nul, falde til under frysepunktet. Det betyder, at sneen vil begynde at fyge.

De første aflysninger på grund af den kraftige blæst er begyndt at tikke ind. Alslinjen har fra Fynshav aflyst afgangene klokken 6 og 8 og fra Bøjden klokken 7 og 9. Det oplyser P4 Trafik.

Flere færgeafgange og tog er aflyst tirsdag morgen og formiddag. Du kan få det fulde overblik over den trafikale situation her.

# data[].attributes.attachment_link.title
Vindstød af stormstyrke har ramt Danmark - mere sne på vej

# data[].attributes.attachment_link.description
Det kraftige blæsevejr er nu for alvor ved at gå i land. I Blåvandshuk blev der klokken 07.30 registreret et vindstød på 25,7 meter i sekundet, hvilket svarer til storm. Allerede tidligere på morgenen har der dog været et par stormstød ved Hirtshals. Som forventet er det Nordjylland, der er hårdest ramt af dagens snefald.

# data[].attributes.body
Et eksempel på identifikation.
"44 procent af befolkningen er enten overvejende uenig eller helt uenig i, at civilsamfundet skal inddrages i plejen af ældre, viser en Megafon-måling foretaget for TV 2 og Politiken."

# data[].attributes.attachment_link.title
Mange danskere ønsker ikke selv at passe på ældre – ekspert har dårligt nyt til dem

# data[].attributes.attachment_link.description
Langt de færreste ønsker at hjælpe ældre med bad og toiletbesøg. Ifølge to eksperter bliver en eller anden form for ældrepleje nødvendig for os alle.